Sicilia (èbbica rumana)

L' ébbica rumana dâ Sicilia si pò fari accuminzari ntô 227 a.C. Duranti li guerri pùnichi li rumani tràsinu 'n Sicilia, e picca a picca bàttinu li cartagginisi a ovest e li greci ntê costi urientali.

Cuvirnata di nu prituri e di dû chisturi, la Sicilia è la prima pruvincia rumana. Grazzî ê dazzi 'n natura chi la Sicilia paia a Roma, l'ìsula assicura un quartu dî furnituri agrìculi chi agghìcanu ntâ capitali. L'ìsula ntî stu pirìudu è sfruttata pi lu granu.

Ciciruni, priparannu l'accusa contra Verri, visita la Sicilia e cunstata chê sò occhi li dammaggî dâ pulìtica di supraffazzioni di Verri.

Munumenta

Di l'èbbica rumana restunu in Sicilia assai munumenti. Lû Teatru Grecu-Rumanu di Taurmina è unu di l'esempi cchiù mpurtanti. Ma l'anfiteatru rumanu di Sarausa e la Villa dû Casali a Chiazza sunnu puru esempi di architittura rumana in Sicilia assai rapprisintativa.

Crunuluggìa

227 a.C. -  La Sicilia è arridduciuta a pruvincia rumana. 
218 a.C. - 201 a.C. - Secunna guerra pùnica. 
211 a.C. - Marcellu sacchìa Sarausa, ribelli a Roma, doppu lu loncu assèggiu. 
149 a.C. - 146 a.C. - Terza guerra pùnica e distruzzioni di Cartàggini. 
138 a.C. - 131 a.C. - Rivota di schiavi capiata di Eunu. 
104 a.C. - 99 a.C. - Secunna rivota di schiavi capiata dû schiavu Trifuni. 
70 a.C. - Verri, prituri in Sicilia, veni accusatu di malvirsazzioni. Di l'accusa veni ncarricatu Ciciruni. 
48 a.C. - Battagghia di Farsalu. 
44 a.C. - Lu figghiu di Pompeu, Sestu Pompeu, cuntrolla cû sò flottu Sardegna, Còrsica e Sicilia. 
secunnu sèculu d.C. - Diffusioni dû Cristianèsimu. 
251 - Martiriu di Sant'Àgata a Catania.
304 - Martiriu di Santa Lucìa a Sarausa.
468 - Ginzericu, reghi dî  Vànnali stanziati 'n Àfrica, suttametti l'ìsula.

Catigurìa:Storia siciliana